Fiennes dobio državljanstvo: Lord Voldemort postao Srbin

Britanski glumac Ralph Fiennes u Srbiji je 2010. godine snimio film "Koriolan", svoj redateljski prvijenac, a sada je dobio i srpsko državljanstvo

<p>U državljanstvo Republike Srbije može biti primljen i stranac, čiji bi prijem u državljanstvo predstavljao interes za Republiku Srbiju, kaže 19. članak Zakona o državljanstvu. Upravo se na tom članku temelji odluka srpske premijerke Ane Brnabić, kojom je <strong>Ralph Fiennes</strong> (54) dobio srpsko državljanstvo.</p><p>Britanski glumac u Srbiji je 2010. godine snimio film "Koriolan", svoj redateljski prvijenac, a trenutačno režira biografsku dramu “The White Crow” o ruskom baletanu Rudolfu Nureyevu, koja se osim u Srbiji, snima i u riječkom HNK-u.</p><p>Fiennes je ostao zapamćen i <strong>po ulozi Lorda Voldemorta u serijalu o Harryju Potteru</strong>. Očekuje se da će mu odluku o državljanstvu uručiti predsjednik Srbije Aleksandar Vučić, na čijoj je inauguraciji Fiennes bio poseban gost.</p>